সিঙ্গুরের মাটিতে দাঁড়িয়ে ‘বিনিয়োগ’ নিয়ে কী বললেন মোদি? দেখুন

হুগলি: সিঙ্গুরের (Singur) মাটিতে সভা করলেও সিঙ্গুর আন্দোলন নিয়ে কোনও কথাই শোনা গেল না প্রধানমন্ত্রীর মুখে। শুধুমাত্র রাজ্যে ‘আসল পরিবর্তন’, বিজেপির (BJP) ‘বিকাশ’-এর প্রতিশ্রুতি এবং ‘মোদির গ্যারান্টি’ উঠে এল নরেন্দ্র মোদির (Narendra Modi) ভাষণে। এর মাঝেই রাজ্যে বিনিয়োগ এবং শিল্প ভাবনা নিয়ে অল্প কথা বলে গেলেন তিনি। তবে রাজ্যে বিনিয়োগের (Investment In West Bengal) জন্য যে বিজেপিকে ক্ষমতায় আনা দরকার, তাও স্পষ্টভাবে বুঝিয়ে দিলেন প্রধানমন্ত্রী।

রবিবার সিঙ্গুরের সভামঞ্চ থেকে নরেন্দ্র মোদি বলেন, “এ রাজ্যে আইনশৃঙ্খলা ঠিক হলে তবেই বিনিয়োগ আসবে।” তার পরেই তিনি রাজ্যের শাসক দলকে নিশানা করে তিনি বলেন, “এখানে মাফিয়াদের ছাড় দিয়ে রাখা হয়েছে। এখানে সব কিছুতে সিন্ডিকেট ট্যাক্স বসিয়ে রাখা হয়েছে।” একইসঙ্গে ‘গ্যারান্টি’ দিয়ে মোদি বলেন, “এই সিন্ডিকেট ট্যাক্স এবং মাফিয়াবাদকে বিজেপিই শেষ করবে।”

আরও পড়ুন: BJP এলেই ‘এক জেলা, এক পণ্য’! সিঙ্গুরে কী ‘গ্যারান্টি’ দিলেন মোদি?

একইসঙ্গে এদিন ফের একবার ‘ডবল ইঞ্জিন’ মডেলের কথা তুলে ধরেন প্রধানমন্ত্রী। সেক্ষেত্রে তিনি ত্রিপুরার উদাহরণ টেনে বলেন, “ত্রিপুরায় যখন বামপন্থীদের সরকার ছিল, তখন ১০০টির মধ্যে চারটি বাড়িতে প্রশাসনের তরফে পানীয় জল সরবরাহ হত। এখন বিজেপির ডবল ইঞ্জিন সরকারের জন্য আজ সেখানে ১০০টির মধ্যে ৮৫টি বাড়িতে পানীয় জল সরবরাহ হচ্ছে। এখন পশ্চিমবঙ্গে অর্ধেক মানুষের বাড়িতে জল সরবরাহ হয় না। ত্রিপুরায় বিজেপি ক্ষমতা না-এলে সেখানে এখনও সেই পরিস্থিতিই থাকত। পশ্চিমবঙ্গে বিজেপি এলে এই পরিস্থিতি বদলাবে।”

দেখুন আরও খবর:

The post সিঙ্গুরের মাটিতে দাঁড়িয়ে ‘বিনিয়োগ’ নিয়ে কী বললেন মোদি? দেখুন first appeared on KolkataTV.

The post সিঙ্গুরের মাটিতে দাঁড়িয়ে ‘বিনিয়োগ’ নিয়ে কী বললেন মোদি? দেখুন appeared first on KolkataTV.